АзияУниверсалБанк
"АзияУниверсалБанк" Ачык акционердик коому 1997-жылдын 22-августунда каттоодон өткөртүлгөн, Кыргыз Республикасынын Улуттук банкынын 1998-жылдын 12-январында берилген №039-лицензиясынын негизинде иш алып барат. Банктын мурдагы аталышы – International Business Bank 2000-жылы банкка ээлик кылуучулардын алмашкандыгына байланыштуу өзгөргөн. 

Жеке адмамдар жана юридикалык жактар - Кыргыз Республикасынын резиденттери жана резиденттери эместери банктын уюштуруучулары болуп саналышат. 

Директорлор Кеңешинин Төрагасы - Михаил Анатольевич Надель. 
Банк Башкармасынын Төрагасы – Нурдин Акенович Абдразаков. 

Кыскача тарыхы 

1997-жылдын 22-августунда Кыргыз Республикасынын Юстиция министрлигинен каттоодон өткөн.

1998-жыл 
Банк операцияларын жүргүзүү укугуна Кыргыз Республикасынын Улуттук банкынан №039-лицензия алынган.

1999-жыл 
Өлкөдөгү банктардын ичинен биринчи болуп АУБ форвард жана своп-операцияларын жүзөгө ашырган; 
Интернет-банкинг кызматы колдонууга берилген; 
Банктын стипендиялары белгиленген.

2000-жыл 
Банктын расмий сайты ачылган www.aub.kg; 
Кардарларды англис тилинде тейлөө иши жөнгө салынган; 
Ысыккөл областында операциялык офис ачылган; 
Банктын баштапкы аталышы – International Business Bank – банк ээлеринин алмашкандыгына байланыштуу өзгөртүлгөн.

2001-жыл 
Банк-корреспонденттеринин саны элүүгө жеткен; 
VISA жана MasterCard эларалык карттарын тейлөө иши жөнгө салынган, эквайринг кызмат көрсөтүүлөрү сунушталган; 
Өлкөдөгү алгачкы соодо түйүндөрүнө жана пластик карт ээлерине күнү-түнү колдоо көрсөтүүчү call-centre ачылган; 
АУБ «Анелик» акча которуу системасына кошулган; 
Банктын башкы офиси Бишкек шаарынын Токтогул көчөсүнүн 187 дарегинде жайгашкан жаңы имаратка көчүрүлгөн.

2002-жыл 
Латвиянын Рига шаарында 2 филиал жана өкүлчүлүк ачылган; 
Банк алгачкы эларалык сыйлыкка татыктуу болгон;

2003-жыл 
Кардарларды кытай тилинде тейлөө иши жөнгө салынган; 
121 банк-корреспонденттер менен мамилелер түптөлгөн; 
АУБ SWIFT системасына кошулган; 
4 эларалык сыйлыкты алууга жетишкен.

2004-жыл 
АУБ Кыргыз Республикасынын банктарынын ичинен 300 млн. сомду түзгөн, төлөнгөн уставдык капиталынын өлчөмү боюнча биринчи орунга чыккан; 
Банктын ребрендинги өткөрүлгөн; 
Кардарларды «Бир терезе» принциби боюнча тейлөөгө өтүү иши жөнгө салынган; 
Банк-корреспонденттер чөйрөсү олуттуу кеңейип, Bank of China жана Nordea Bank Finland Plc сыяктуу ири банктар менен толукталган; 
АзияУниверсалБанкы мамлекеттин казынасына 10,5 млн. сом чегерүү менен өлкөнүн ири салык төлөөчүсүнөн болуп калган; 
АУБ Бишкекте өткөрүлгөн Биринчи Эларалык Банктык Конференциянын генералдык демөөрчүсүнөн болгон; 
3 эларалык сыйлыкка татыктуу болгон; 
Кыргыз Фондулук Биржасы Кыргыз Республикасынын экономикалык өнүгүү, өнөржай жана соода министрлиги менен бирдикте АУБду “Жылдын банкы” катары тааныган; 
Жыл жыйынтыгы боюнча Банк Башкармасынын Төрагасы Нурдин Абдразаков «Банк чөйрөсүндөгү жылдын менеджери - 2004» эларалык сынагынын «Динамикалуу өнүгүү» номинациясынын жеңүүчүсү болгон;

2005-жыл 
АУБ өлкө банктарынын ичинен алгачкы болуп комплаенс-контроль бөлүмүн түзгөн; 
Банк-корреспонденттер чөйрөсүн кеңейтүү иши улантылган, алардын катарында American Express Bank Ltd, UBS AG, Agricultural Bank of China сыяктуу абройлуу эларалык лидерлер да пайда болгон; 
Киевде (Украинада) өкүлчүлүк ачылган; 
Банктын 4 тилдеги (англис, кытай, кыргыз, орус) расмий сайты ачылган; 
Маданият менен искусствону ар тараптуу колдоого алган «Кыргызстандын алтын фонду» долбоору ишке киргизилген; 
АУБ 2 улуттук жана 2 эларалык сыйлыктарды жеңип алууга жетишкен;

2006-жыл 
АУБ Moody's агенттигинин эларалык кредиттик рейтингине татыктуу болгон Кыргыз Республикасындагы алгачкы компания болуп калган; 
Алматыда (Казахстанда) өкүлчүлүк ачылган; 
АУБ Эларалык соода палатасына өткөн; 
Ипотекалык кредиттөө иши башталган; 
Банк «Юнистрим» акча которуу системасына кошулган; 
АУБ The Asian Banker журналынын версиясы боюнча Азиянын жогорку класстагы чекене кызмат көрсөтүүнү сунуштаган мыкты жүз банкынын катарына кирген; 
«АУБ-инфо» корпоративдик журналын чыгаруу иши жөнгө салынган; 
Банкка 3 эларалык сыйлык тапшырылган; 
Банктын таза кирешеси 109,8 млн. сомго жеткен жана ал 2005-жылдагыга салыштырганда 2 эседен көбүрөөккө арткан; 
АУБ социалдык жана маданий багыттарды камтыган долбоорлорго 7,7 млн. сомдон ашуун суммада колдоо көрсөткөн;

2007-жыл 
Директорлор Кеңешинин профессионалдык составы жакшыртылды, 2007-жылы бул органга төмөнкүлөр киришти: Майкл Меред (КР ЭВФнун мурунку өкүлү), Боб Доул жана Беннетт Жонстон (АКШнын экс-сенаторлору); 
Банк 10 жылдык юбилейин майрамдады; 
АУБ жаңы чекене стратегиясын иштеп чыгып, ишке ашыра баштады; 2007-жылы бул стратегиянын чектеринде филиация тармагын кеңейтүү боюнча иш башталды, керектөө насыялоонун жаңы программалары чыгарылды, банк «Төлөмдөр чебери» өзүн-өзү тейлөө терминалдар тармагын иштете баштады; 
«АУБ-Борбор» филиалынын азыркы учурга ылайык келген офиси Москва көч. 80/1дареги боюнча ачылды; 
АУБдун башкы демөөрчүлүгү менен IV-Бишкек Эл аралык Банк конференциясы ийгиликтүү өткөрулдү; 
АУБ КМБ боюнча, Маалымат Коопсуздугунун Башкаруу Системаларынын (МКБС) - ISO/IEC 27001:2005 эл аралык стандарты боюнча тастыктоо өткөн, биринчи банк болуп калды; 
АУБдун банк-корреспонденттер тармагына дагы бир дүйнөгө атагы чыккан – Ситибанк финансы мекемеси кошулду; 
Башкы четөлкөлүк “Euromoney”, “Global Finance”, “The Banker” басмаларынан 4 эл аралык сыйлык, ошондой эле Кыргызстан банктар союзунан жана «АКИпресс» маалымат агенствосунан 2 улуттук сыйлык алынды; 
Жылдын жыйынтыгы боюнча банктын негизги көрсөткүчтөрүнүн өсүшү менен бирге, киреше (212,8 млн. сом), кредиттик портфель (1,7 млрд. сом) жана жалпыланган капитал (1,2 млрд. сом) эки эсеге көбөйдү; 
Бир жылда 20 млн.сомдон ашуун суммага 55 коомдук жана маданий долбоорго колдоо көрсөтүлдү.

Кыргызстандагы банктар